CELEX: 22009D0116
Language: sk
Date: 2009-10-22 00:00:00
Title: Rozhodnutie Spoločného výboru EHP č. 116/2009 z  22. októbra 2009 , ktorým sa mení a dopĺňa príloha XXII (Právo obchodných spoločností) k Dohode o EHP

17.12.2009   
            
            
               SK
            
            
               Úradný vestník Európskej únie
            
            
               L 334/19
            
         
      ROZHODNUTIE SPOLOČNÉHO VÝBORU EHP
   č. 116/2009
   z 22. októbra 2009,
   ktorým sa mení a dopĺňa príloha XXII (Právo obchodných spoločností) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XXII k dohode bola zmenená a doplnená rozhodnutím Spoločného výboru EHP č. 104/2009 z 25. septembra 2009 (1).
            
         
               (2)
            
            
               Odporúčanie Komisie 2009/385/ES z 30. apríla 2009, ktorým sa dopĺňajú odporúčania 2004/913/ES a 2005/162/ES, pokiaľ ide o systém odmeňovania riadiacich pracovníkov kótovaných spoločností (2), sa má začleniť do dohody,
            
         ROZHODOL TAKTO:
   Článok 1
   Za bod 15 (odporúčanie Komisie 2005/162/ES) prílohy XXII k dohode sa vkladá tento bod:
   
               „15a.
            
            
               
                  32009 H 0385: Odporúčanie Komisie 2009/385/ES z 30. apríla 2009, ktorým sa dopĺňajú odporúčania 2004/913/ES a 2005/162/ES, pokiaľ ide o systém odmeňovania riadiacich pracovníkov kótovaných spoločností (Ú. v. L 120, 15.5.2009, s. 28).“
            
         Článok 2
   Znenie odporúčania 2009/385/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 23. októbra 2009 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (3).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 22. októbra 2009
      
         
            Za Spoločný výbor EHP
         
         
            predsedníčka
         
         Oda Helen SLETNES
         
      
   
   
      (1)  Ú. v. EÚ L 304, 19.11.2009, s. 23.
   
      (2)  Ú. v. EÚ L 120, 15.5.2009, s. 28.
   
      (3)  Ústavné požiadavky boli oznámené.